**Jegyzőkönyv**

Készült: 2019. augusztus 22-én (csütörtök) 17.30 órakor tartott Litér Község Önkormányzat Pénzügyi, Gazdasági és Településfejlesztési nyílt bizottsági ülésén.

**Jelen vannak:**

Lukáts Gábor PB elnök

Heffler Gáborné PB tag

Balogh László PB tag (jelen volt 18.30-ig)

Bódi János PB tag

Varga Mihály PB tag

Zavada Csaba PB tag

**Meghívottak:**

Szedlák Attila, polgármester

Kondics István alpolgármester

Bencze Éva, jegyző

Auerbach János képviselő

Némethyné Brand Júlia pénzügyi csoportvezető

**Lukáts Gábor a** **Pénzügyi, Gazdasági és Településfejlesztési Bizottság elnöke (a továbbiakban: PB elnök)**

Megnyitom az ülést, köszöntöm a bizottság tagjait. Megállapítom, hogy a 6 fő bizottsági tagból 6 fő bizottsági tag jelen van, az ülés határozatképes.

Van-e hozzászólás, kiegészítés a napirendi pontokat illetően?

**Szedlák Attila polgármester**

Kérem 2 új napirendi pont felvételét, a Közparkban lévő játszótér hintaállományának bővítését és a meghibásodott Litér vízmű gépházba telepített nyomásfokozó vezérlőszekrény ügyét.

**Lukáts Gábor PB elnök**

Kérem kézfeltartással szavazzon, aki a napirendi pontokkal egyetért.

Pénzügyi, Gazdasági és Településfejlesztési Bizottság 6 igen szavazattal egyetért.

**Napirendi pontok**

**1.) Döntés Magyar Falu Program keretében benyújtandó pályázatokról**

- Önkormányzati utak felújítása

- Temető fejlesztés

- Hivatal felújítása

- Óvoda udvar

*Előadó: Szedlák Attila polgármester*

**2.) Új Bölcsőde működési engedélyezési eljárásával kapcsolatos döntés**

*Előadó: Szedlák Attila polgármester*

**3.) Településkép védelméről szóló rendelet módosítása**

*Előadó: Bencze Éva jegyző*

**4.) Gördülő Fejlesztési Terv 2020-2034.**

*Előadó: Szedlák Attila polgármester*

**5.) Közkifolyókkal kapcsolatos tájékoztatás**

*Előadó: Bencze Éva jegyző*

**6.) Litér Község Önkormányzata tulajdonában álló Ford gépjármű ügye**

*Előadó: Bencze Éva jegyző*

**7.) Magyar Légimentő Szolgálat támogatási kérelme**

*Előadó: Szedlák Attila polgármester*

**8.) Státuszbővítési kérelem házi segítségnyújtásban a litéri szolgáltatási egységben**

*Előadó: Szedlák Attila polgármester*

**9.) Közpark játszótér bővítése**

*Előadó: Szedlák Attila polgármester*

**10.) Litér vízmű gépházba telepített nyomásfokozó vezérlőszekrény ügye**

*Előadó: Szedlák Attila polgármester*

**11.) Vegyes ügyek**

**NAPIREND TÁRGYALÁSA**

**1.) Döntés Magyar Falu Program keretében benyújtandó pályázatokról**

- Önkormányzati utak felújítása

- Temető fejlesztés

- Hivatal felújítása

- Óvoda udvar

*Előadó: Szedlák Attila polgármester*

**Lukáts Gábor PB elnök**

Az első napirendi pont a Magyar Falu Program keretében benyújtandó pályázatokról döntés. Az előterjesztés mindenki megkapta.

Van-e szóbeli kiegészítés?

**Szedlák Attila polgármester**

A program keretében benyújtható célok az előterjesztésben szerepelnek. Mindenképpen fontossági sorrendet kellene felállítani a pályázat benyújtásához. A hivatal felújítására már van egy folyamatban lévő pályáztunk benyújtva. Véleményem szerint az önkormányzati utak és a temető fejlesztésére kellene nagyobb hangsúlyt fektetnünk. A temetőben kolumbárium és urnasírhelyek kialakítása lenne a fő cél. Emellett a temetőhöz kapcsolódó térburkolat, bejárati kapu összekötés jelenlegi térrel és Bódi Mária Magdolna vértanú emlékhely térjárda kialakítása.

**Bencze Éva jegyző**

A hivatal épületében is szeretnék változásokat. A jelenlegi irattár nagyon kicsi, a másik garázst kellene irattárrá alakítani. A fűtésre is ráférne egy korszerűsítés és a hivatalhoz tartozó parkoló csapadékvíz elvezetőjét is szükséges javítani. A Belügyminisztérium által kiírt pályázatban az épület alsó nyílászáróinak cseréje és az épület szigetelése került. A teljes 1998-ban épült hivatali községházat energiatakarékosság szempontjából célszerű felújítani.

**Heffler Gáborné**

Támogatom, hogy a Bódi Mária Magdolna emlékműhöz vezető út is legyen felújítva.

**Szedlák Attila polgármester**

Felméretjük a felújítást.

**Lukáts Gábor PB elnök**

A benyújtási határidők és a támogatási összegek figyelembevételével az önkormányzati utakra kellene előszőr pályázni. A másik terület a temető fejlesztése lenne. Mindenképpen a temetőt helyezném előtérbe. A hivatal felújítására is pályázhatunk, de véleményem szerint ezzel kockáztatnánk az első és második helyre sorolt fejlesztési célt. Az óvoda udvari eszközeire pedig ne nyújtsunk be pályázatot.

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé a Magyar Falu Program keretében a hivatal felújítása és az óvoda udvar eszközbeszerzése most ne nyújtsunk be pályázatot.

A Pénzügyi, Gazdasági és Településfejlesztési Bizottság 6 igen szavazattal elfogadja

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé a Magyar Falu Program keretében az Önkormányzati utak felújítására a pályázat beadását.

A Pénzügyi, Gazdasági és Településfejlesztési Bizottság 6 igen szavazattal elfogadja.

**61/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Magyar Falu Program keretében az Önkormányzati utak fejlesztésére 30.000.000Ft támogatási összegre történő pályázat benyújtását, melynek határideje 2019.szeptember 2.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé a Magyar Falu Program keretében a temető fejlesztésére pályázat beadását.

A Pénzügyi, Gazdasági és Településfejlesztési Bizottság 6 igen szavazattal elfogadja.

**62/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Magyar Falu Program keretében a temető fejlesztésre 5.000.000Ft támogatási összegre történő pályázat benyújtását, melynek határideje 2019.szeptember 5.

Határidő: azonnal

Felelős: Lukáts Gábor PB elnök

**2.) Új Bölcsőde működési engedélyezési eljárásával kapcsolatos döntés**

Előadó: Szedlák Attila polgármester

**Lukáts Gábor PB elnök**

A második napirendi pont az új Bölcsőde működési engedélyezési eljárásával kapcsolatos döntés.

Van-e szóbeli kiegészítés?

**Szedlák Attila polgármester**

A használatba vételi engedély után kapjuk meg a működési engedélyt. A használatba vételi engedély elindításánál előzetesen kértük a szakhatóságok véleményét.

**Bencze Éva jegyző**

Megnéztem és egyeztettem a Kormányhivatal Hatósági Osztályával.

**Szedlák Attila polgármester**

A használatba vételi engedélyhez csak azokat a hatóságokat keresi meg a Balatonfüredi Járási Hivatal Építésügyi Osztálya, akik az építési engedély kiadásánál bevonásra kerültek. 2019.07.31-én az építésügyi járványügyi hatóság, a tűzoltóság és az élelmiszerbiztonsági hatóság is járt a bölcsődében. Az élelmiszerbiztonsági hatóság nem adja meg az engedélyt, mert az étel oda és visszaszállítási útvonala nem megfelelő. Már a tervezésnél és az engedélyek kiadásánál ki kellett volna derülnie a hibának.

Jegyzőasszony az tervezővel bement az élelmiszerbiztonsági hivatalhoz, hogy milyen lehetőségek vannak.

Az első körben három helyiséget kellene átalakítani a tervezői ajánlat értelmében, amely a költségbecslés szerint 7.412.304Ft+áfa.

**Auerbach János képviselő**

A folyóson nem lehetne-e kialakítani egy zárt útvonalat? A vizesblokk komplett áthelyezése nagyon költséges lenne.

**Bencze Éva jegyző**

Megnéztük ezt a lehetőséget is, de a tervező nem tudta kialakítani a körfogást.

**Bódi János PB tag**

Attól tartok, ha megcsináljuk az átalakítást akkor az építésügyi hatóság egyeztetése, jóváhagyása nélkül, akkor nem fogja megadni a használatba vételi engedélyt.

**Bencze Éva**

Amikor kiderült, hogy átalakításra lesz szükség, akkor beszéltem a Balatonfüredi Járási Hivatal Építésügyi Osztályával is.

**Szedlák Attila polgármester**

Javaslom, hogy az Élelmiszerlánc-biztonsági és Állategészségügyi Osztályfelügyeleti hatóságával egyeztetett (jegyzőkönyvezett), módosított (engedélyes) új terveket ne fogadjuk el, és keressünk más lehetőséget az útvonal kialakítására.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, hogy az új terveket ne fogadjuk és keressünk más lehetőséget az útvonal kialakítására.

A Pénzügyi, Gazdasági és Településfejlesztési Bizottság tudomásul veszi.

**3.) Településkép védelméről szóló rendelet módosítása**

*Előadó: Bencze Éva jegyző*

**Lukáts Gábor PB elnök**

Az harmadik napirendi pont a településkép védelméről szóló rendelet módosítása.

Van-e szóbeli kiegészítés?

**Bencze Éva jegyző**

2017. decemberében megalkottuk a településkép védelméről szóló önkormányzati rendeletet, amely 2018. évtől lépett életbe. A Veszprém Megyei Kormányhivatal törvényességi felhívással élt, mert a rendelet nem felelt meg a gazdasági feltételeknek. Többszöri egyeztetés történt a főépítésszel, így elkészült a módosító rendelet, melynek tartalmát és elfogadását alkalmasnak találta.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, hogy az új településképi rendelet tervezetet.

A Pénzügyi, Gazdasági és Településfejlesztési Bizottság 6 igen szavazattal elfogadja.

**63/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a településkép védelméről szóló önkormányzati rendelet tervezetet.

Határidő: azonnal

Felelős: Lukáts Gábor PB elnök

**4.) Gördülő Fejlesztési Terv 2020-2034.**

*Előadó: Szedlák Attila polgármester*

**Lukáts Gábor PB elnök**

Az negyedik napirendi pont a Gördülő Fejlesztési Terv 2020-2034.

Van-e szóbeli kiegészítés?

**Szedlák Attila polgármester**

A törvényi előírásoknak megfelelően elkészítettük az ivóvíz és a szennyvíz -szolgáltatásra vonatkozó Gördülő Fejlesztési Terveket 2020-2034. időszakra.

A beruházásokat és felújításokat költségvetési forrásból és a bérleti díj bevételekből, valamint pályázati forrásokból fogjuk megvalósítani.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, az ivóvízellátó víziközmű-rendszer Gördülő Fejlesztési Tervét 2020-2034. időszakra.

A Pénzügyi, Gazdasági és Településfejlesztési Bizottság 6 igen szavazattal elfogadja

**64/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a 46. sorszámú 11-4552-1-001-0015 MEKH kóddal rendelkező Litér ivóvízellátó víziközmű-rendszer Gördülő Fejlesztési Tervét 2020-2034. időszakra vonatkozóan.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a szennyvízelvezető és tisztító víziközmű-rendszer Gördülő Fejlesztési Tervét 2020-2034. időszakra.

A Pénzügyi, Gazdasági és Településfejlesztési Bizottság 6 igen szavazattal elfogadja

**65/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a 65. sorszámú 21-04552-1-004-01-04 MEKH kóddal rendelkező Litér szennyvízelvezető és tisztító víziközmű-rendszer Gördülő Fejlesztési Tervét 2020-2034. időszakra vonatkozóan.

Határidő: azonnal

Felelős: Lukáts Gábor PB elnök

**5.) Közkifolyókkal kapcsolatos tájékoztatás**

*Előadó: Bencze Éva jegyző*

**Lukáts Gábor PB elnök**

Az ötödik napirendi pont a közkifolyók ügye.

Van-e szóbeli kiegészítés?

**Bencze Éva jegyző**

A víziközmű-szolgáltatásról szóló törvény szerint a közkifolyókat fogyasztásmérővel kell ellátni. Litéren kettő darab közkifolyó üzemel, melyeket meg kell vizsgálni szereltessünk-e fel fogyasztásmérőt vagy szüntessük meg. A Petőfi utca 17. számnál (Magtár épülete) lévő közfifolyó létfenntartási és közegészségügyi vízigényeket ellátó csap. Az Árpád utcában (Buszforduló) elhelyezett közkifolyó leszereltetésének lehetőségét meg kell vizsgálni.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, Litér Petőfi utca 17-nél található közkifolyó fogyasztásmérő berendezés elhelyezését.

A Pénzügyi, Gazdasági és Településfejlesztési Bizottság 6 igen szavazattal elfogadja.

**66/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Litér Petőfi S. utca 17-nél található közfifolyó fogyasztásmérő berendezés elhelyezését.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, Litér Árpád utcában lévő közkifolyó szükségességének felülvizsgálatát.

A Pénzügyi, Gazdasági és Településfejlesztési Bizottság 6 igen szavazattal elfogadja.

**67/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Litér Árpád utcában lévő közkifolyó szükségességének megvizsgálást.

Határidő: azonnal

Felelős: Lukáts Gábor PB elnök

**6.) Litér Község Önkormányzata tulajdonában álló Ford gépjármű ügye**

*Előadó: Bencze Éva jegyző*

**Lukáts Gábor PB elnök**

A hatodik napirendi pont a Ford gépjármű ügye.

Van-e szóbeli kiegészítés?

**Szedlák Attila polgármester**

Az Önkormányzat tulajdonában lévő KDH-053 forgalmi rendszámú Ford Escort gépjármű, amelynek műszaki érvényessége 2019 március 14-én lejárt az Előd utca 5. épület udvarán áll. Az ételszállítására használt gépjármű helyett 2019 áprilisában új gépjárművet szereztünk be. A Ford műszaki állapotára való tekintettel döntést kellen hozni arról, meghirdessük-e értékesítésre, vagy bontásra leadjuk.

Az előzetese tájékozódás azt mutatja nem tudnánk értékesíteni, véleményem szerint csak bontóba tudjuk leadni.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a KDH-053 forgalmi rendszámú Ford Escort VAN 1.8 TD típusú gépjármű bontóba történő leadását.

A Pénzügyi, Gazdasági és Településfejlesztési Bizottság 6 igen szavazattal elfogadja.

**68/2019.(VIII.22) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele az Önkormányzat tulajdonában álló Ford Escort VAN 1.8 TD típusú KDH-053 forgalmi rendszámú gépjármű bontóba történő leadását.

Határidő: azonnal

Felelős: Lukáts Gábor PB elnök

Balogh László Pénzügyi, Gazdasági és Településfejlesztési Bizottság tag 18.30-kor távozott.

**Lukáts Gábor: PB elnök**

Megállapítom, hogy a 6 fő bizottsági tagból 5 fő bizottsági tag jelen van, az ülés határozatképes.

**7.) Magyar Légimentő Szolgálat támogatási kérelme**

*Előadó: Szedlák Attila polgármester*

**Lukáts Gábor PB elnök**

A hetedik napirendi pont a Magyar Légimentő Szolgálat támogatási kérelmének ügye.

Van-e szóbeli kiegészítés?

**Szedlák Attila polgármester**

A helikopteres légimentés az egész ország területén működik, ezért a Magyar Légimentő Szolgálat országosan keresi a támogatókat a felszerelésük korszerűsítése érdekében.

**Bódi János PB tag**

Javasolom 30.000Ft összeggel támogassuk munkájukat.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a Magyar Láégimentő Szolgálat 30.000Ft összegű támogatását.

A Pénzügyi, Gazdasági és Településfejlesztési Bizottság 4 igen szavazattal és egy ellenszavazattal elfogadja

**69/2019.(VIII.22) PB határozat**

A Pénzügyi, Gazdasági és Településfejlesztési Bizottság 4 igen szavazattal elfogadásra 1 ellen szavazattal javasolja Litér Község Önkormányzata Képviselő-testület fele a Magyar Légimentő Szolgálat 30.000Ft összegű támogatását a tartalék terhére.

Határidő: azonnal

Felelős: Lukáts Gábor PB elnök

**8.) Státuszbővítési kérelem házi segítségnyújtásban a litéri szolgáltatási egységben**

*Előadó: Szedlák Attila polgármester*

**Lukáts Gábor PB elnök**

A nyolcadik napirendi pont státuszbővítési kérelem a házi segítségnyújtásban kérelmének ügye.

Van-e szóbeli kiegészítés?

**Szedlák Attila polgármester**

Az előterjesztést mindenki megkapta, amelyben szeptember elsejei dátummal szeretnék bővíteni a létszámot Litéren hivatkozva a jogszabály változásokra és a demográfiai változásokra.

A státuszbővítést 2019.december 31-ig javaslom támogatni.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a Balatoni Család-s Gyermekjóléti Központ és Szociális Szolgálat státuszbővítési kérelmét 2019.szeptember 01-től 2019. december 31-ig.

A Pénzügyi, Gazdasági és Településfejlesztési Bizottság 4 igen szavazattal és egy tartózkodással elfogadja.

**70/2019.(VIII.22) PB határozat**

A Pénzügyi, Gazdasági és Településfejlesztési Bizottság 4 igen szavazattal és 1 tartózkodással javasolja Litér Község Önkormányzata Képviselő-testület fele a Balatoni Család-s Gyermekjóléti Központ és Szociális Szolgálat státuszbővítési kérelmének elfogadását 2019.szeptember 01-től 2019. december 31-ig.

Határidő: azonnal

Felelős: Lukáts Gábor PB elnök

**9.) Közpark játszótér bővítése**

*Előadó: Szedlák Attila polgármester*

**Lukáts Gábor PB elnök**

A kilencedik napirendi pont a Közpark játszótér bővítés kérelmének ügye.

Van-e szóbeli kiegészítés?

**Szedlák Attila polgármester**

A litéri szülök megkeresték Önkormányzatunkat azzal kapcsolatban, hogy a Közparkban található játszóteret bővítsük két darab hintaállvánnyal a bölcsődésnél kicsit idősebb gyermekek számára.

A bekért árajánlatok alapján bruttó 700.000Ft-ból elkészülne az új hinta.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a Közpark játszóterének bővítésére bruttó 700.000Ft összeget átvezetni a költségvetési tartalékból.

A Pénzügyi, Gazdasági és Településfejlesztési Bizottság 5 igen szavazattal elfogadja.

**71/2019.(VIII.22) PB határozat**

A Pénzügyi, Gazdasági és Településfejlesztési Bizottság 5 igen szavazattal javasolja Litér Község Önkormányzata Képviselő-testület fele a Közpark játszóterének bővítését egy új hintaállvány felállításával, bruttó 700.000Ft összeget biztosít tartalék terhére.

Határidő: azonnal

Felelős: Lukáts Gábor PB elnök

**10.) Litér vízmű gépházba telepített nyomásfokozó vezérlőszekrény ügye**

*Előadó: Szedlák Attila polgármester*

**Lukáts Gábor PB elnök**

A tizedik napirendi pont a Litér vízmű gépházba telepített nyomásfokozó vezérlőszekrény ügye.

Van-e szóbeli kiegészítés?

**Szedlák Attila polgármester**

A Litér vízmű gépházba telepített nyomásfokozó vezérlőszekrény 2019.07.30-án meghibásodott, melyet a Bakonykarszt Zrt. ki is cserélt. Az új szekrény költsége bruttó 1.752.600Ft erre a fedezetet a befolyt eszközhasználati díjból tudjuk biztosítani, melyet az ivóvíz elkülönített számlán tartunk nyilván.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, a meghibásodott nyomásfokozó szekrény beruházás forrásának biztosítását a befolyt eszközhasználati díjból.

**72/2019.(VIII.22) PB határozat**

A Pénzügyi, Gazdasági és Településfejlesztési Bizottság 5 igen szavazattal javasolja Litér Község Önkormányzata Képviselő-testület fele a Litér vízmű gépházba telepített nyomásfokozó vezérlőszekrény beruházás költségét a befolyt eszközhasználati díjból biztosítani.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Megkérdezem van-e valakinek egyéb hozzászólása a vegyes ügyekhez, ha nincs több hozzászólás, a bizottsági ülést 19.30-kor lezárom.

Lukáts Gábor Heffler Gáborné

PB elnök bizottsági tag